CELEX: 32021D1792
Language: lt
Date: 1633910400000
Title: Tarybos sprendimas (BUSP) 2021/1792 2021 m. spalio 11 d. kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

2021 10 11   
               
               
                  LT
               
               
                  Europos Sąjungos oficialusis leidinys
               
               
                  LI 359/6
               
            
         TARYBOS SPRENDIMAS (BUSP) 2021/1792
         2021 m. spalio 11 d.
         kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2014 m. kovo 17 d. Taryba priėmė Sprendimą 2014/145/BUSP (1);
                  
               
                     (2)
                  
                  
                     Europos Sąjunga nepripažįsta Rusijos Federacijos įvykdytos neteisėtos Krymo ir Sevastopolio aneksijos;
                  
               
                     (3)
                  
                  
                     nuo tada, kai buvo įvykdyta neteisėta Krymo Autonominės Respublikos ir Sevastopolio miesto aneksija, Rusijos Federacija nuolat deda pastangas, kad pajungtų okupuotas teritorijas savo valdžiai. Visų pirma Rusijos Federacija naudojasi savo teismine galia jos įvykdytos neteisėtos Krymo ir Sevastopolio aneksijos oponentų baudžiamajam persekiojimui vykdyti;
                  
               
                     (4)
                  
                  
                     teisėjų, prokurorų ir saugumo pareigūnų grupė yra atsakinga už Rusijos teisės vykdymo užtikrinimą neteisėtai okupuotame Kryme ir Sevastopolyje. Tie asmenys priėmė prorusiškus sprendimus daugelyje politiškai motyvuotų baudžiamųjų bylų ir (arba) vykdė baudžiamąjį Ukrainos aktyvistų persekiojimą ir (arba) suintensyvino prieš neteisėtos aneksijos oponentus nukreiptą represijų kampaniją;
                  
               
                     (5)
                  
                  
                     Taryba mano, kad į asmenų, subjektų ir organizacijų, kuriems taikomos ribojamosios priemonės, sąrašą, pateiktą Sprendimo 2014/145/BUSP priede, turėtų būti įtraukti aštuoni asmenys dėl jų vaidmens kenkiant Ukrainos teritoriniam vientisumui, suverenitetui ir nepriklausomybei arba į juos kėsinantis;
                  
               
                     (6)
                  
                  
                     todėl Sprendimo 2014/145/BUSP priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Šio sprendimo priede išvardyti asmenys įtraukiami į Sprendimo 2014/145/BUSP priede pateiktą sąrašą.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Liuksemburge 2021 m. spalio 11 d.
            
               
                  Tarybos vardu
               
               
                  Pirmininkas
               
               J. PODGORŠEK
            
         
         
            (1)  2014 m. kovo 17 d. Tarybos sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 78, 2014 3 17, p. 16).
      
      
         
            PRIEDAS
            Į Sprendimo 2014/145/BUSP priede pateiktą asmenų, subjektų ir organizacijų sąrašą įtraukiami šie asmenys:
            
               
                            
                        
                        
                           Vardas, pavardė
                        
                        
                           Identifikuojamoji informacija
                        
                        
                           Motyvai
                        
                        
                           Įtraukimo į sąrašą data
                        
                     
                           „193.
                        
                        
                           Mikhail Nikolayevich BELOUSOV
                           (Михаил Николаевич Белоусов)
                        
                        
                           Lytis: vyras
                           Gimimo data: 1964 11 26
                           Gimimo vieta: Rusija
                           Pilietybė: Ukrainos, Rusijos (Sąjunga nepripažįsta Rusijos Federacijos Kryme išduotų pasų)
                           Adresas: 117 Balaklavs’ka St, App 48, Simferopol, Crimea, Ukraine.
                        
                        
                           Simferopolio Kievskiy apylinkės teismo teisėjas.
                           Jis priėmė daug šališkų sprendimų politiškai motyvuotose bylose prieš neteisėtos Krymo ir Sevastopolio aneksijos oponentus. Tokiu būdu jis aktyviai rėmė veiksmus ir įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2021 10 11
                        
                     
                           194.
                        
                        
                           Andrey Nikolayevich DOLGOPOLOV
                           (Андрей Николаевич Долгополов)
                        
                        
                           Lytis: vyras
                           Gimimo data: 1959 2 15
                           Gimimo vieta: Kirgizija
                           Pilietybė: Ukrainos, Rusijos (Sąjunga nepripažįsta Rusijos Federacijos Kryme išduotų pasų)
                           Adresas: 82 Peremohy Ave, App. 343, Simferopol, Crimea, Ukraine.
                        
                        
                           Simferopolio Kievskiy apylinkės teismo pirmininkas.
                           Jis priėmė daug šališkų sprendimų politiškai motyvuotose bylose prieš neteisėtos Krymo ir Sevastopolio aneksijos oponentus. Tokiu būdu jis aktyviai rėmė veiksmus ir įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2021 10 11
                        
                     
                           195.
                        
                        
                           Yevgeny Sergeyevich KOLPIKOV
                           (Евгений Сергеевич КОЛПИКОВ)
                        
                        
                           Lytis: vyras
                           Gimimo data: 1974 5 6
                           Gimimo vieta: Beryozovskaya, Danilovsky District, Volgogrado sritis, Rusija
                           Pilietybė: Rusijos
                           Adresas: Military Prosecutor’s Office of the Southern Military District of the Russian Federation Pushkinskaya Ulitsa, 72А, Rostov, Rostov Oblast, Russia, 344022
                           Tel.: (+ 7) 8863263-04-67, (+ 7) 8863282-79-68
                        
                        
                           Rusijos Federacijos pietų karinės apygardos karinės prokuratūros prokuroras Rostove prie Dono.
                           Jis patraukė baudžiamojon atsakomybėn Ukrainos aktyvistus, persekiojamus už tai, kad jie priešinosi Rusijos Federacijos įvykdytai Krymo pusiasalio aneksijai. Rusijos Federacijos teisme jis pateikė kaltinimus Ukrainos piliečiams, kurie buvo prievarta perkelti iš okupuoto Krymo pusiasalio. Tokiu būdu jis aktyviai rėmė veiksmus ir įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2021 10 11
                        
                     
                           196.
                        
                        
                           Magomed Farmanovich MAGOMEDOV
                           (Магомед Фарманович Магомедов)
                        
                        
                           Lytis: vyras
                           Gimimo data: 1981 2 5
                        
                        
                           Rusijos tyrimo komiteto Krymo Respublikai ir Sevastopolio miestui Pagrindinio tyrimų departamento Ypatingai svarbių bylų tyrimo direktorato Pirmojo tyrimų departamento specialiųjų bylų tyrėjas.
                           Jis dalyvavo vykdant politiškai motyvuotus baudžiamuosius tyrimus, nukreiptus prieš Krymo totorių tautos Medžliso lyderius, persekiojamus už aktyvų pasipriešinimą neteisėtai Krymo pusiasalio aneksijai. Tokiu būdu jis aktyviai rėmė veiksmus ir įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2021 10 11
                        
                     
                           197.
                        
                        
                           Leonid Vladimirovich MIKHAILIUK
                           (Леонид Владимирович МИХАЙЛЮК)
                        
                        
                           Lytis: vyras
                           Gimimo data: 1970 1 1 arba 1963 7 8
                           Pilietybė: Rusijos
                           Adresas (darbo): 295034, Simferopol, 13 I. Franko blvd., Crimea, Ukraine
                        
                        
                           Federalinės saugumo tarnybos (FSB) Kryme ir Sevastopolyje ir Regioninio kovos su terorizmu komiteto vadovas.
                           Jis vadovavo FSB pajėgoms, kurios suintensyvino represijos kampaniją prieš Rusijos Federacijos įvykdytos neteisėtos Krymo pusiasalio okupacijos oponentus. Kai kurie jo vadovaujamų FSB dalinių sulaikyti Ukrainos aktyvistai buvo prievarta perkelti į Krasnodarą ir Rostovą prie Dono Rusijoje. Tokiu būdu jis aktyviai rėmė veiksmus ir įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2021 10 11
                        
                     
                           198.
                        
                        
                           Viktor Anatolyevich MOZHELIANSKIY (Виктор Анатольевич Можелянский)
                        
                        
                           Lytis: vyras
                           Gimimo data: 1964 5 10
                           Gimimo vieta:Charkovas, Ukraina
                           Pilietybė: Ukrainos, Rusijos (Sąjunga nepripažįsta Rusijos Federacijos Kryme išduotų pasų)
                           Adresas: 35 Marshala Zhukova St, App. 53, Simferopol, Crimea, Ukraine or Anhars’ka St, 8 Simferopol, Crimea, Ukraine
                        
                        
                           Simferopolio centrinio apylinkės teismo pirmininko pavaduotojas ir buvęs Simferopolio Kievskiy apylinkės teismo teisėjas.
                           Jis priėmė daug šališkų sprendimų politiškai motyvuotose bylose prieš neteisėtos Krymo ir Sevastopolio aneksijos oponentus. Tokiu būdu jis aktyviai rėmė veiksmus ir įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2021 10 11
                        
                     
                           199.
                        
                        
                           Galina Vladimirovna REDKO
                           (Галина Владимировна Редько)
                        
                        
                           Lytis: moteris
                           Gimimo data: 1974 3 22
                           Gimimo vieta:Romany, Poltavos sritis, Ukraina
                           Pilietybė: Ukrainos, Rusijos (Sąjunga nepripažįsta Rusijos Federacijos Kryme išduotų pasų)
                        
                        
                           Krymo Respublikos Aukščiausiojo Teismo teisėja.
                           Ji priėmė daug šališkų sprendimų politiškai motyvuotose bylose prieš neteisėtos Krymo ir Sevastopolio aneksijos oponentus. Tokiu būdu ji aktyviai rėmė veiksmus ir įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2021 10 11
                        
                     
                           200.
                        
                        
                           Vladimir Nikolayevich TERENTEV
                           (Владимир Николаевич Терентьев)
                        
                        
                           Lytis: vyras
                           Gimimo data: 1977 11 11
                           Gimimo vieta: Voronežas, Rusija
                           Pilietybė: Rusijos
                           Paso numeris, nacionalinis asmens tapatybės kortelės numeris, kiti asmens tapatybės dokumentų numeriai: 03 01 118013
                        
                        
                           Rusijos tyrimo komiteto Krymo Respublikai ir Sevastopolio miestui Pagrindinio tyrimų departamento vadovas.
                           Jis prižiūrėjo Komiteto veiklą politiškai motyvuotose bylose prieš Ukrainos aktyvistus, persekiojamus už jų veiksmus, nukreiptus į pasipriešinimą neteisėtai aneksijai ir Ukrainos teritorinio vientisumo atkūrimą.
                           Jis vadovavo baudžiamųjų bylų tyrėjų veiklai ir tokiu būdu aktyviai rėmė veiksmus ir įgyvendino politiką, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi.
                        
                        
                           2021 10 11“